Sist Tottenham slo Chelsea på bortebane sto Erik Thorstvedt i mål
Det er 26 år siden. Mandag kveld MÅ Tottenham gjenta seieren fra 1990 – det er så enkelt som at Leicester er ligamester hvis Chelsea vinner eller kampen ender uavgjort. VG Direkte: Følg Chelsea-Tottenham fra kl. 21.00I mål for Tottenham mot Chelsea på Stamford Bridge 10. februar 1990: Erik Thorstvedt. Målscorere: David Howells, og dagens Leicester-supporter, Gary Lineker. Resultat: 1-2. Tottenham endte som nummer tre i ligaen den sesongen. Det er klubbens beste plassering siden 1962/63 - før nå. Det var også den siste sesongen hvor Tottenham har vært foran både Arsenal og Chelsea på tabellen. Det skjer igjen nå - 26 år etter. Siden 1990 har Tottenham reist til Stamford Bridge 26 ganger i ligasammenheng. Fasit: 18 tap og åtte uavgjorte kamper. 16 scorede mål og 53 innslupne. Fortsetter den trenden så kan Leicester spille i smoking i de to siste kampene.Hjemme på White Hart Lane er tallene noe bedre, men ikke mye: 5 seirer, 11 uavgjorte og 11 tap. Det var si at Tottenham, siden 1990, har vunnet fem av 53 ligakamper mot Chelsea. Det MÅ bli til seks i kveld. Det er faktisk ingen i dagens Tottenham-stall som har scoret mot Chelsea på Stamford Bridge. De siste som gjorde det, er alle solgt: Gylfi Sigurdsson var den siste, i 2013. Ellers: Emmanuel Adebayor, Sandro, Darren Bent, Jermaine Jenas, Fredrik Kanoute, Teddy Sheringham, de eneste på 2000-tallet. Seieren i februar 1990, var Erik Thorstvedts eneste seier med Tottenham mot Chelsea på ni forsøk (fem tap).– Tottenham mot Chelsea - det var en slags forbannelse. Jeg mener at for Chelsea, på 1990-tallet, betydde det noe ekstra å slå Tottenham. Chelsea elsket det, og jeg husker også en ganske så fiendtlig atmosfære den gangen, på Stamford Bridge. Var det et sted du ikke tok med familien, så var det dit, husker Erik Thorstvedt, ekstremt interessert i engelsk fotball, og spesielt opptatt av det som skjer akkurat nå. Han ser selvsagt at oddsen for Tottenham er blitt høyere med uavgjort-kampen mot West Bromwich, men mener samtidig at det «har skjedd rarere ting». – Tottenham er gode nok til å slå Chelsea på bortebane. Og med seier er det «game on» igjen. Og du vet aldri i fotball: Plutselig får Leicester litt uflaks de også, de har ikke hatt mye av det så langt denne sesongen, mener Erik Thorstvedt.Han ser selvsagt at det han snakker om er et halmstrå, og at det «etter all sannsynlighet skjer i kveld» - at kampen om ligagullet blir avgjort på Stamford Bridge. – Leicester produserer hele tiden, så det er ingen sensasjon om de tar tittelen, sier Erik Thorstvedt. Kveldens kamp mellom Chelsea og Tottenham har selvsagt stor interesse, også for Leicester-supporterne. Per Arne Hansen, leder av Leicester Citys skandinaviske supporterklubb, sier følgende til VG: – Jeg skal se kampen hjemme i stua. Det begynner å bli spennende nå... Jeg drar uansett til Leicester fredag, og forhåpentligvis får jeg tidenes opplevelse.Gjenstående kamper i duellen om Premier League-tittelen: I kveld: Chelsea-Tottenham 7. mai: Leicester-Everton 8. mai: Tottenham-Southampton 15. mai: Chelsea-Leicester 15. mai: Newcastle-Tottenham Topp 4 i Premier League: Leicester 36 kamper - 77 poeng Tottenham 35 kamper - 69 poeng Arsenal 36 kamper - 67 poeng Man City 36 kamper - 64 poengPer Tandberg, Leicester-supporter og godt kjent i mediebransjen etter mange år i VG og Se og Hør, har et litt annet utgangspunkt enn Hansen. For som Leicester-manager Ranieri, prioriterer Tandberg foreldre denne kvelden: – Jeg tror i verste fall jeg ikke får sett den. Men vurderer Martins (pub i Lillestrøm). Jeg har dessverre en avtale med fatter´n på 93, en avtale som er litt vanskelig å flytte på... Men jeg satser på å være ferdig med den til kampen begynner, sier Tandberg. – Hva jeg gjør dersom Spurs avgir poeng aner jeg ikke. Trolig setter jeg meg bare rett ned og ser tomt ut i rommet. Det blir en «utenfor-kroppen-opplevelse». Ser jeg den hjemme, så kommer jeg til å gå ut på terrassen, brøle høyt en gang, å gå inn igjen. Og så kommer jeg til å føle veldig lykke, inni meg. Men jeg går neppe på henda rundt kvartalet, sier Per Tandberg før kvelden - som kan bli DEN kvelden Leicester-supporterne vil huske for all tid. 2. mai 2016 - dagen da Leicester City Football Club kan ta sin første ligatittel gjennom sin 132 årige historie.
Ofte er det på barn du best ser endringer i tiden. Charlotte Thorstvedt er i dag 29 år gammel. På VGs bilde er hun tre år. Det var også det siste året Tottenham slo Chelsea på bortebane.